**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2018 m. \_\_\_\_\_\_\_\_d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos energetikos ministerija |
| **Veiksmų programos prioriteto numeris ir pavadinimas:** | 4 prioritetas „Energijos efektyvumo ir atsinaujinančių išteklių energijos gamybos ir naudojimo skatinimas” |
| **Veiksmų programos konkretaus uždavinio numeris ir pavadinimas:** | 4.3.1. konkretus uždavinys „Sumažinti energijos suvartojimą viešojoje infrastruktūroje ir daugiabučiuose namuose“  |
| **Veiksmų programos įgyvendinimo priemonės (toliau – priemonė) kodas ir pavadinimas:** | 04.3.1-VIPA-T-113 „Valstybei nuosavybės teise priklausančių pastatų atnaujinimas II“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 12,90 |
| **Pagal priemonę remiamos veiklos:** | Valstybei nuosavybės teise priklausančių šildomų ir (arba) vėsinamų viešųjų pastatų atnaujinimas, didinant energijos vartojimo efektyvumą, kuomet dalį investicijų numatoma finansuoti pagal 04.3.1-FM-F-105 priemonę „Energijos vartojimo efektyvumo didinimas viešojoje infrastruktūroje“. |
| **Pagal priemonę remiamos veiklos arba dalis veiklų bus vykdomos:** |  **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas** **Stebėsenos komiteto pritarimas reikalingas veiklų vykdymui:** ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo); ne ES šalyse (taikoma projektams, finansuojamiems iš Europos socialinio fondo);**Stebėsenos komiteto pritarimas nereikalingas, nes:****🗹** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas Projektų konkursas**🗹** Tęstinė projektų atrankaFinansinė priemonė |

|  |  |
| --- | --- |
| **🗹 SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **🗹 Nustatymas** **Keitimas**  |
| **Projektų atrankos kriterijaus numeris ir pavadinimas:** | ***Atrankos kriterijus Nr. 1 Atitiktis strateginiams dokumentams.*** |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas atitinka [Nacionalinės energetinės nepriklausomybės strategijos](https://www.e-tar.lt/portal/lt/legalAct/TAR.E151BC09AE62), patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 „Dėl Nacionalinės energetinės nepriklausomybės strategijos patvirtinimo“ (toliau – Strategija), ir [Viešųjų pastatų energinio efektyvumo didinimo programos,](https://www.e-tar.lt/portal/lt/legalAct/151b04b0793411e49adea948c356b2ec/uTXhQOlKck) patvirtintos Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“ (toliau – Programa), nuostatas*.*Laikoma, kad numatomas vykdyti projektas prisideda prie Strategijos 11 punkto įgyvendinimo, jeigu projektu bus mažinamas energijos suvartojimas, ir, kad projektas atitinka Programos nuostatas, jei pastatas, kurį ketinama atnaujinti, dėl įgyvendinamo projekto pasieks mažiausiai C energinio naudingumo klasę. |
| **Projektų atrankos kriterijaus pasirinkimo pagrindimas:** | Kriterijui nustatyti buvo pasirinkti dokumentai, kuriuose yra iškelti energijos vartojimo efektyvumo didinimo tikslai ir uždaviniai ir prie kurių pasiekimo prisidės pagal šią priemonę finansuojami projektai. Pasirinktas kriterijus užtikrins, kad bus atrinkti tik tokie projektai, kuriais bus sumažintas energijos vartojimas centrinės valdžios pastatuose, kas atitinkamai mažintų tokių pastatų išlaikymo išlaidas. Kriterijus taip pat tiesiogiai prisidės prie Veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3 investicinio prioriteto „Energijos vartojimo efektyvumo, pažangaus energijos valdymo ir AIE vartojimo viešosiose infrastruktūrose, įskaitant viešuosius pastatus ir gyvenamųjų namų sektorių, rėmimas“ 4.3.1. konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo. Projektų atrankos kriterijus nepagrįstai neišskiria tam tikros tikslinės grupės iš kitų. |
| **Teikiamas tvirtinti:****🗹 SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **🗹 Nustatymas** **Keitimas**  |
| **Projektų atrankos kriterijaus numeris ir pavadinimas:** | ***Atrankos kriterijus Nr. 2. Galutinės energijos sąnaudų atnaujinamame pastate sumažinimas ne mažiau kaip 30 proc.***  |
| **Projektų atrankos kriterijaus vertinimo aspektai ir paaiškinimai:** | Vertinama, ar projektu bus ne mažiau kaip 30 proc. mažinamos galutinės energijos sąnaudos atnaujinamame pastate.Laikoma, kad projektas atitinka šį kriterijų, jeigu projektu numatyta, kad atnaujinus pastatą, galutinės energijos sąnaudos bus sumažintos ne mažiau kaip 30 proc. Galutinės energijos sąnaudų sumažėjimas (procentais) vertinamas lyginant sumines energijos sąnaudas arba bendras šildymui, vėsinimui, karštam vandeniui ruošti, suminės elektros energijos sąnaudas pagal pateikiamą energinio naudingumo sertifikatą, išduotą prieš pastato atnaujinimą su bendromis šildymui, vėsinimui, karštam vandeniui ruošti, suminėmis elektros energijos sąnaudomis, nurodytomis projektiniame energinio efektyvumo sertifikate, pateiktame energijos vartojimo audito ataskaitoje. |
| **Projektų atrankos kriterijaus pasirinkimo pagrindimas:** | [Viešųjų pastatų energinio efektyvumo didinimo programos](https://www.e-tar.lt/portal/lt/legalAct/151b04b0793411e49adea948c356b2ec/uTXhQOlKck) 12 punkte nurodytas tikslas didinti energijos vartojimo viešiesiems pastatams šildyti ir apšviesti efektyvumą ir atnaujintuose viešuosiuose pastatuose iki 2020 metų sutaupyti 60 GWh metinės pirminės energijos. Atsižvelgiant į tai, tikslinga nustatyti, kad galutinės energijos sąnaudos atnaujinamame pastate turi būti sumažintos ne mažiau kaip 30 proc. Minimalus energijos sąnaudų sumažinimo dydis (30 proc.) nustatytas, įvertinus 2002–2013 m. laikotarpiu įgyvendintų viešųjų pastatų atnaujinimo projektais pasiektus galutinės energijos sąnaudų sumažėjimus (šiuo laikotarpiu atnaujintuose pastatuose šiluminės energijos sąnaudos vidutiniškai buvo sumažintos 25 proc.) ir 2014–2015 m. atliktų energijos vartojimo auditų ataskaitose pateiktų projektinių energinio naudingumo sertifikatų duomenis. Kriterijus taip pat tiesiogiai prisidės prie Veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3 investicinio prioriteto „Energijos vartojimo efektyvumo, pažangaus energijos valdymo ir AIE vartojimo viešosiose infrastruktūrose, įskaitant viešuosius pastatus ir gyvenamųjų namų sektorių, rėmimas“ 4.3.1. konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo. Projektų atrankos kriterijus nepagrįstai neišskiria tam tikros tikslinės grupės iš kitų. |
| **Teikiamas tvirtinti:****🗹 SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **🗹 Nustatymas** **Keitimas**  |
| **Projektų atrankos kriterijaus numeris ir pavadinimas:** | ***Atrankos kriterijus Nr. 3. Dalinis projekto investicijų finansavimas taikant finansinę priemonę.*** |
| **Projektų atrankos kriterijaus vertinimo aspektai ir paaiškinimai:** | Vertinama, ar projekto investicijų dalį siekiama finansuoti taikant 04.3.1-FM-F-105 priemonę „Energijos vartojimo efektyvumo didinimas viešojoje infrastruktūroje“ ir dėl konkrečiam pastatui atnaujinti reikalingų investicijų dalies finansavimo buvo kreiptasi pagal 04.3.1-FM-F-105 priemonę „Energijos vartojimo efektyvumo didinimas viešojoje infrastruktūroje“. |
| **Projektų atrankos kriterijaus pasirinkimo pagrindimas:** | Šiuo kriterijumi sukuriamos palankesnės sąlygos projektus finansuoti pagal 04.3.1-FM-F-105 priemonę „Energijos vartojimo efektyvumo didinimas viešojoje infrastruktūroje“, todėl bus sudaryta galimybė didesniam projektų srautui sparčiau siekti valstybei nuosavybės teise priklausančių pastatų atnaujinimo, o tai reiškia ir spartesnio Europos Parlamento ir Tarybos Direktyvos 2012/27/ES dėl energijos vartojimo efektyvumo įgyvendinimo. Didesnis projektų srautas paspartins Veiksmų programoje numatytų rodiklių bei Programoje iškeltų uždavinių pasiekimą.Projektų atrankos kriterijus nepagrįstai neišskiria tam tikros tikslinės grupės iš kitų.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_